b"\n_START_ARTICLE_\nRector de la Universitat Aut\xc3\xb2noma de Barcelona\n_START_SECTION_\nElecci\xc3\xb3\n_START_PARAGRAPH_\nEl rector \xc3\xa9s elegit per la comunitat universit\xc3\xa0ria, mitjan\xc3\xa7ant elecci\xc3\xb3 directa i sufragi universal lliure i secret, entre els catedr\xc3\xa0tics funcionaris en actiu de la Universitat i \xc3\xa9s nomenat pel Govern de la Generalitat de Catalunya, segons l'article 79.5 de la Llei 1/2003, de 19 de febrer, d'universitats de Catalunya. El vot \xc3\xa9s ponderat d'acord amb els percentatges que corresponen a cada sector en el Claustre: professorat doctor dels cossos docents universitaris (51%), resta del personal acad\xc3\xa8mic i del personal investigador en formaci\xc3\xb3 que exerceixi funcions de doc\xc3\xa8ncia (9%.), estudiants de grau i postgrau (30%) i personal d'administraci\xc3\xb3 i serveis (10%)._NEWLINE_Es proclama rector, en primera volta, el candidat que obtingui m\xc3\xa9s de la meitat dels vots a candidatures v\xc3\xa0lidament emesos aplicant les corresponents ponderacions. Si cap candidat els assoleix, es procedeix a una segona votaci\xc3\xb3 a la qual nom\xc3\xa9s podran conc\xc3\xb3rrer els dos candidats que han obtingut m\xc3\xa9s vots a la primera volta. En la segona volta es proclama el candidat que obtingui la majoria simple de vots, atenent aquelles mateixes ponderacions._NEWLINE_La durada del seu mandat \xc3\xa9s de quatre anys i nom\xc3\xa9s \xc3\xa9s renovable per un \xc3\xbanic mandat consecutiu. En cas d'abs\xc3\xa8ncia o malaltia, \xc3\xa9s substitu\xc3\xaft per un vicerector."